OpenLLM-France/wikimedia huggingface dataset:
# Centre Atlètic Laietània

El Centre Atlètic Laietània és un club d'atletisme de la ciutat de Mataró. Va ser fundat el 7 de juny de 1925, inicialment com a secció del club excursionista del mateix nom. És organitzador de proves com el míting Ciutat de Mataró i la Milla Urbana Internacional. L'any 1973 inaugurà l'actual complex esportiu del club. L'any 2000 tenia 2300 socis.

## Atletes destacats

(entre parèntesis els anys en què foren campions d'Espanya a l'aire lliure absoluts)
* Pere Bombardó (alçada 1932)
* Ernest Pons (alçada 1940, 1941, 1942, 1943, 1944, 1946, triple salt 1940, 1945, 1946)
* Teresa Maria Roca (alçada 1966, 1967, 1969, 1971)
* Tomàs Barris (800m 1955, 1957, 1959, 1960, 1961, 1962, 1963, 1500m 1955, 1956, 1957, 1958, 1959, 1961, 1962, 1963, 1964)

## Palmarès

Aire lliure
| Campió |
| Absolut, categoria masculina (1944-2012) | - |
| Absolut, categoria femenina (1965-2012) | - |
| Absolut, categoria conjunta (2013-2022) | - |
| Sub20/Junior, categoria masculina (1992-2022) | - |
| Sub20/Junior, categoria femenina (1992-2022) | - |
| Sub16/Cadet, categoria masculina (1986-2022) | - |
| Sub16/Cadet, categoria femenina (1986-2022) | 1995 |

## Referències

* 1 2 3 4 «75 anys d'atletisme». Mundo Deportivo, 29-12-2000. [Consulta: 1r octubre 2015].
* 1 2 3 4 «Historials». RFEA. Arxivat de l'original el 2015-12-08. [Consulta: 1r octubre 2015].

## Enllaços externs

* Web oficial
# Rocs de Queralt

Els Rocs de Queralt, o Roques de Queralt, constitueixen una cinglera de roques del terme municipal de la Pobla de Segur, situada a la part nord-est del terme, al lloc on hi havia hagut el poble dispers de Gramuntill, que era arredossat sota seu.
Són la continuïtat cap al sud-oest del conjunt muntanyós on s'obre pas el Congost de Collegats, així com del massís muntanyós del nord del terme de la Pobla de Segur, on es troba el poble abandonat de Montsor i el Roc de Sant Aventí.
Formen els Rocs de Queralt el Turó de la Llosa, de 1.091,1 m. alt., el Tossal Gros, de 1.081,5 m. alt., el Tossal del Graell, de 1.017,7, al nord del qual hi ha les restes de la masia de Queralt, que dona nom al lloc, el Tossal del Cap, de 975,4, i el Tossal de la Vinya.

## Bibliografia

* GIMENO I LLARDÉN, Manuel. "Noms de casa, renoms i toponímia de la Pobla de Segur i els seus agregats: Montsor, Sant Joan de Vinyafrescal i Puimanyons". A: Collegats. Anuari del Centre d'Estudis del Pallars 1989, 3. Tremp: Centre d'Estudis del Pallars i Virgili & Pagès, 1989. ISBN 84-7856-033-5.
# Centre de gravetat

El centre de gravetat (CdG) és el punt d'aplicació de les diverses forces de gravetat que actuen sobre la distribució de masses d'un cos. Noteu que a diferència del concepte centre de massa el centre de gravetat no és intrínsec al cos, ja que depèn del camp gravitatori on aquest es trobi, és per això que en dinàmica s'empra preferentment el concepte de centre de massa.

## Determinació del centre de gravetat d'un cos

El centre de gravetat d'un cos K de massa M, distribució de densitat $\rho (\mathbf {r} )$ i sotmès a un camp gravitatori $\mathbf {g} (\mathbf {r} )$ és defineix pel vector $\mathbf {r} _{CG}$ que compleix:
    $M\mathbf {g} (\mathbf {r} _{CG})\mathbf {r} _{CG}=\int _{K}\rho (\mathbf {r} )\mathbf {g} (\mathbf {r} )\mathbf {r} dV$
on $\mathbf {r}$ són els vectors als diferencials de volum que formen el cos.
En el cas que $\mathbf {g} (\mathbf {r} )$ (camp gravitatori) sigui constant, l'equació del centre de gravetat correspon a la del centre de massa. És el punt d'aplicació.

## Conceptes relacionats

En física, existeix el concepte de centre de massa, que en general, només coincideix amb el centre de gravetat quan el cos és en un camp gravitatori uniforme, això és, si l'acceleració de la gravetat coincideix en mòdul i direcció en tots els punts del cos (com és en el cas de la superfície de la Terra amb gran aproximació).
En geometria, existeix el concepte de centroide, o baricentre, que en general, només coincideix amb el centre de gravetat quan el cos té densitat uniforme i és en un camp gravitatori uniforme.

## Estàtica i centre de gravetat

Un cos recolzat sobre una base plana de forma convexa només estarà en equilibri estable si el seu centre de gravetat està sobre la vertical de la seva base.
Un problema clàssic sobre l'assumpte és el problema de la pila de llibres: Quant pot sobresortir una pila de llibres (de longitud 1 i amb el centre de gravetat a 0,5) sobre la lleixa on reposen sense perdre l'equilibri?
La resposta ve donada per la següent equació:
    $d_{n}={\frac {1}{2}}\sum _{k=1,n}{\frac {1}{k}}$
Per un llibre: $d_{1}={\frac {1}{2}}$, per dos: $d_{2}={\frac {3}{4}}$, per tres: $d_{3}={\frac {11}{12}}$, i així successivament.

## Vegeu també

* Metacentre
* Centre de massa
* Centre de carena

## Referències

* ↑ Requejo, Ferran. «El centre de gravetat». ara.cat, 02-10-2015. [Consulta: 31 octubre 2020].

## Enllaços externs

* http://mathworld.wolfram.com/BookStackingProblem.html (anglès)
# Rineloricaria kronei

Rineloricaria kronei és una espècie de peix de la família dels loricàrids i de l'ordre dels siluriformes.

## Distribució geogràfica

Es troba a Sud-amèrica.

## Referències

* ↑ FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Miranda Ribeiro, A. de. 1911. Fauna brasiliense. Peixes. Tomo IV (A) [Eleutherobranchios Aspirophoros]. Arq. Mus. Nac. Rio de Janeiro v. 16: 1-504, Pls. 22-54.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S. A. (1986). Historical biology of the loricariid catfishes: phylogenetics and functional morphology. Unpublished D. Phil. Thesis, The University of Chicago, Chicago, Estats Units. 290 pp.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Castell de Riell

El Castell de Riell és un edifici romàntic del terme comunal de Molig, a la comarca del Conflent, de la Catalunya del Nord.
Està situat al sud-sud-oest del poble de Molig, a cosa d'un quilòmetre, i a prop al nord dels Banys de Molig,
Construït el 1895 a imitació d'un castell medieval, va ser un encàrrec de la família Massià, propietària de dos dels tres establiments termals dels Banys de Molig (els Mamet i els Llupià). Es feu amb torretes i merlets en estil neomedieval, de moda en aquells moments. En l'actualitat és un restaurant i hotel de luxe de la cadena Relais et Châteaux.

## Bibliografia

* Becat, Joan. «75 - Molig». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Molig». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ El Castell de Riell en els ortofotomapes de l'IGN

## Enllaços externs

* Plana del castell (francès)(anglès)
* El castell, a la plana de l'ajuntament de Molig (francès)
# Riu Onyx

El riu Onyx és un corrent originat per la fosa de les neus que discorre per la Vall Wright des de la Glacera Wright Inferior i el Llac Brownworth al Llac Vanda, durant uns pocs mesos de l'estiu de l'Antàrtida.
És el riu més gran i més llarg de l'Antàrtida, fa 25 km de llargada. El seu cabal és molt variable i en anys de crescuda pot fer una erosió significativa. L'any 1984 hi van fer ràfting uns científics de Nova Zelanda. No hi ha peixos però si microorganismes i el creixement de les algues hi pot ser extens.

## Referències

* "Antarctica’s longest river", p 16, and "What the flood revealed", pp 15–21, Antarctic Sun, January 26, 2003
# Riu Ose

El riu Ose o Osse és una corrent fluvial de Nigèria que neix al nord d'Ajowa-Akoko a l'estat d'Ondo, baixa cap al sud a l'est de l'estat d'Ondo passant prop d'Ifon (donant nom a una LGA de la que Ifon és capital), després es desvia a l'oest, entrant a l'estat d'Edo; baixa més endavant cap al sud, fins que arriba al riu Benín on desaigua.
# Cercle Lingüístic de Moscou

El Cercle Lingüístic de Moscou va ser un destacat grup d'erudits en els camps de la semiòtica, la teoria literària i la lingüística, fundat a Moscou el 1915 i dissolt cap al 1924. Alguns dels seus membres més importants van ser Filip Fortunàtov, Roman Jakobson, Borís Tomaixevski, Grigori Gukovski, Grigori Vinokur i Piotr Bogatírev. El grup va rivalitzar amb la Societat per a l'Estudi del Llenguatge Poètic (OPOJAZ), grups que, juntament amb el posterior Cercle Lingüístic de Praga, van ser els responsables del desenvolupament del formalisme rus.

## Vegeu també

* OPOJAZ
* Cercle Lingüístic de Praga

## Referències

* ↑ «Moscow Linguistic Circle - Oxford Reference» (en anglès). DOI: 10.1093/oi/authority.20110810105431693. [Consulta: 22 març 2019].
* ↑ «Fortunatov, Filipp Fedorovich». [Consulta: 22 març 2019].
# River Falls (Alabama)

River Falls, Alabama és una població dels Estats Units a l'estat d'Alabama. Segons el cens del 2000 tenia 616 habitants.

## Demografia

Segons el cens del 2000, River Falls tenia 616 habitants, 272 habitatges, i 174 famílies La densitat de població era de 34,3 habitants/km².
Dels 272 habitatges en un 27,6% hi vivien nens de menys de 18 anys, en un 46,3% hi vivien parelles casades, en un 14,7% dones solteres, i en un 36% no eren unitats familiars. En el 34,6% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,89.
Per edats la població es repartia de la següent manera: un 22,7% tenia menys de 18 anys, un 9,4% entre 18 i 24, un 27,1% entre 25 i 44, un 24% de 45 a 60 i un 16,7% 65 anys o més.
L'edat mediana era de 40 anys. Per cada 100 dones hi havia 93,7 homes. Per cada 100 dones de 18 o més anys hi havia 83,1 homes.
La renda mediana per habitatge era de 21.838 $ i la renda mediana per família de 30.556 $. Els homes tenien una renda mediana de 22.266 $ mentre que les dones 20.469 $. La renda per capita de la població era de 14.016 $. Aproximadament el 14,3% de les famílies i el 20,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- River Falls». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 4 juliol 2010].
* ↑ «Geographic Comparison Table- River Falls». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Celler Cecilio

Celler Cecilio és un celler fundat l'any 1942 per Cecilio Vicent, situat a Gratallops dins la Denominació d'Origen Qualificada Priorat.
La seva producció anual és de 21.000 litres que s'elaboren en 9 hectàrees. L'any 2009 exportà el 60% de la seva producció. Les seves marques són Celler Cecilio i sobretot L'Espill, al que Robert Parker va atorgar la qualificació de 91.

## Història

Cecilio Vicent, nascut a La Vilavella, Castelló, arriba a Gratallops amb la voluntat de recuperar les vinyes que la família de la seva dona tenia al poble. Així, va iniciar les seves passes vitivinícoles entrant a formar part de la Cooperativa Vinícola de Gratallops. Més endavant, per poder enviar vi al seu poble natal, va haver de fundar el seu propi celler. Avui és el seu fill August Vicent, amb el suport de tota la família, qui s'encarrega del celler, amb la incorporació de les noves tecnologies tot i que mantenint l'esperit tradicional, tant en l'elaboració com en l'estètica de les seves instal·lacions.

## Referències

* ↑ Peñín, José. Guia Peñín de Los Vinos de España 2009. Madrid: Peñín Ediciones, 2009. ISBN 978-84-95203-52-6.
* ↑ 122 vins catalans amb més de 90 punts, segons el prescriptor nord-americà Robert Parker i la seva darrera llista

## Enllaços externs

* Pàgina del celler Arxivat 2010-08-04 a Wayback Machine.
# Celler Castell d'Encús

Castell Encús és un celler de Talarn, una empresa que comença el 2008 amb unes vinyes plantades el 2004 i que elabora vins de la Denominació d'Origen Costers del Segre.
Es practica l'agricultura orgànica i va ser el primer celler de l'estat espanyol que va funcionar amb geotèrmia.

## Història

Va ser fundat el 2001 per Raül Bobet. Al segle xii s'hi van instal·lar els monjos de l'orde dels hospitalers -de l'ordre de Sant Joan de Jerusalem—que van fer vi fins al segle xviii.Feien servir uns cups de pedra que funcionaven per gravetat, alguns dels quals s'han recuperat avui dia en l'elaboració del vi i la seva silueta està representada en el logotip del celler

## Vinyes

Disposa de 26 hectàrees plantades de vinya en la zona del despoblat de Castelló d'Encús, entre 800 i 1000 metres d'alçada i es cultiva pinot noir, petit verdot, sirà, merlot, cabernet franc i garnatxa negra (negres) i sauvignon blanc, sémillon, albarinyo, i riesling i cabernet sauvignon (blancs). També té 2 hectàrees a la Vall Fosca a uns 1250 metres d'alçada.

## Vins

Els vins que elabora Castell d'Encús estan al mercat amb les etiquetes Thaleia, Ekam o SO2 (blancs) i Quest, Thalarn i Acuso (negres). També elabora Taïka, un vi escumós ancestral. Un 65% de la producció s'exporta a tot el món destacant Àsia, Austràlia o el nord d'Europa. La guia Parker va atorgar 91 punts al Quest del 2011. Una part important de la producció s'exporta.

## Referències

* 1 2 3 Alòs López, Marta; Ayala, Xavi; Vallverdú Aixalà, Josep; Vidal Culleré, Vidal; Ribé Setó, Josep Ramon. Els vins de Costers del Segre. Lleida: Lleida Pagès editors, 2015, p. 280 (Visió 68). ISBN 978-84-9975-687-5.
* ↑ «Vins de Catalunya». [Consulta: 5 febrer 2018].
* ↑ Xavier, Tarraubella i Mirabet,. La conca de Tremp, celler del Pirineu : dos mil anys de vinya i vi. Barcelona: Bresca, 2017. ISBN 9788416904662.
* ↑ «D. O. Cava | Tu blog de vinos - Part 3» (en espanyol europeu). www.vinos-blog.com. [Consulta: 5 febrer 2018].

## Enllaços externs

* Pàgina web del celler
# Chatham (Illinois)

Chatham és una població dels Estats Units a l'estat d'Illinois. Segons el cens del 2000 tenia 8.583 habitants.

## Demografia

Segons el cens del 2000, Chatham tenia 8.583 habitants, 3.083 habitatges, i 2.472 famílies. La densitat de població era de 666,8 habitants/km².
Dels 3.083 habitatges en un 47,4% hi vivien nens de menys de 18 anys, en un 65,9% hi vivien parelles casades, en un 11,1% dones solteres, i en un 19,8% no eren unitats familiars. En el 16,5% dels habitatges hi vivien persones soles el 4,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,78 i el nombre mitjà de persones que vivien en cada família era de 3,13.
Per edats la població es repartia de la següent manera: un 32% tenia menys de 18 anys, un 6,5% entre 18 i 24, un 31,7% entre 25 i 44, un 22,6% de 45 a 60 i un 7,2% 65 anys o més.
L'edat mediana era de 35 anys. Per cada 100 dones de 18 o més anys hi havia 90,6 homes.
La renda mediana per habitatge era de 60.350 $ i la renda mediana per família de 64.257 $. Els homes tenien una renda mediana de 45.543 $ mentre que les dones 31.883 $. La renda per capita de la població era de 23.167 $. Aproximadament el 2,8% de les famílies i el 4,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chatham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 4 agost 2010].
* ↑ «Geographic Comparison Table- Chatham». American Fact Finder. Oficina del Cens dels Estats Units, 12-01-2010.
# Chatham (Nova York)

Chatham és una població dels Estats Units a l'estat de Nova York. Segons el cens del 2000 tenia 1.758 habitants.

## Demografia

Segons el cens del 2000, Chatham tenia 1.758 habitants, 742 habitatges, i 425 famílies. La densitat de població era de 575,2 habitants/km².
Dels 742 habitatges en un 31,1% hi vivien nens de menys de 18 anys, en un 41% hi vivien parelles casades, en un 12,4% dones solteres, i en un 42,7% no eren unitats familiars. En el 37,6% dels habitatges hi vivien persones soles el 14,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 3,06.
Per edats la població es repartia de la següent manera: un 26,1% tenia menys de 18 anys, un 6,8% entre 18 i 24, un 27,6% entre 25 i 44, un 24,6% de 45 a 60 i un 15% 65 anys o més.
L'edat mediana era de 38 anys. Per cada 100 dones de 18 o més anys hi havia 83,6 homes.
La renda mediana per habitatge era de 39.063 $ i la renda mediana per família de 44.500 $. Els homes tenien una renda mediana de 32.083 $ mentre que les dones 24.327 $. La renda per capita de la població era de 19.476 $. Entorn del 6,7% de les famílies i el 8,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chatham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Chatham». American Fact Finder. Oficina del Cens dels Estats Units, 12-01-2010.
# Romazières

Romazières és un municipi francès situat al departament del Charente Marítim i a la regió de la Nova Aquitània. L'any 2007 tenia 66 habitants.

## Demografia
### Població

El 2007 la població de fet de Romazières era de 66 persones. Hi havia 32 famílies de les quals 8 eren unipersonals (8 dones vivint soles i 8 dones vivint soles), 20 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 65 habitatges, 33 eren l'habitatge principal de la família, 26 eren segones residències i 6 estaven desocupats. 64 eren cases i 1 era un apartament. Dels 33 habitatges principals, 29 estaven ocupats pels seus propietaris, 3 estaven llogats i ocupats pels llogaters i 1 estava cedit a títol gratuït; 2 tenien dues cambres, 5 en tenien tres, 5 en tenien quatre i 21 en tenien cinc o més. 29 habitatges disposaven pel capbaix d'una plaça de pàrquing. A 22 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Romazières el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 8 | 75 a 79 | 4 |
| 4 | 70 a 74 | 8 |
| 0 | 65 a 69 | 4 |
| 4 | 60 a 64 | 0 |
| 0 | 55 a 59 | 4 |
| 4 | 50 a 54 | 0 |
| 4 | 45 a 49 | 0 |
| 0 | 40 a 44 | 8 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 0 |
| 0 | 20 a 24 | 0 |
| 8 | 15 a 19 | 0 |
| 0 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 32 persones, 23 eren actives i 9 eren inactives. De les 23 persones actives 20 estaven ocupades (10 homes i 10 dones) i 3 estaven aturades (3 dones i 3 dones). De les 9 persones inactives 6 estaven jubilades i 3 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de construcció, 1 d'una empresa d'hostatgeria i restauració i 1 d'una empresa immobiliària.
Dels 2 establiments de servei als particulars que hi havia el 2009, 1 era una fusteria i 1 restaurant.
L'any 2000 a Romazières hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Romazières a l'INSEE.
* Évolution et structure de la population Fitxa amb el detall de dades de Romazières a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Romazy

Romazy (en bretó Rovazil) és un municipi francès, situat a la regió de Bretanya, al departament d'Ille i Vilaine. L'any 2006 tenia 266 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 324 | 294 | 238 | 239 | 263 | 237 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | René Lebon | |
| 2008- | Loïc Battais | |
# Romaixki

«Romaixki» té aquests significats:
* Romaixki (Krasnodar), localitat del krai de Krasnodar, a Rússia
* Romaixki (Volgograd), localitat de l'óblast de Volgograd, a Rússia